# BÉRLETI SZERZŐDÉS

egyrészről

Cégnév:

Székhely:

Adószám:

Cégjegyzékszám:

Nyilvántartó bíróság:

Bankszámlaszám:

Pénzforgalmi szolgáltató:

Képviseli:

mint Bérbeadó (továbbiakban: **Bérbeadó**, együttesen: **Felek**, külön-külön: **Fél**)

másrészről

**Színház- és Filmművészeti Egyetem**

Székhely: 1088 Budapest, Rákóczi út 21.

Adószám: 19271295-2-42

Intézményi azonosító: FI54876

Képviseli: Dr. Sepsi Enikő rektor

mint Bérlő, (a továbbiakban: **Bérlő)**,

továbbiakban együttesen: **Felek**, külön-külön: **Fél** között az alulírott napon és helyen, az alábbi feltételekkel:

1. **A Szerződés létrejöttének előzménye**

Bérlő **BESZ-……. számú „**Laptop bérlés” - **tárgyú** közbeszerzési értékhatár alatti beszerzési eljárást folytatott le. A Bérlő ajánlatkérésére a Bérbeadó nyújtotta be – a II. fejezetben foglalt feladatokra vonatkozóan – a legalacsonyabb összegű érvényes ajánlatát, ezért a Bérbeadó a Bérlővel, mint a beszerzési eljárás – II. fejezetben foglalt feladatokra vonatkozó – nyertes ajánlattevőjével köti meg a jelen bérleti szerződést (a továbbiakban: Szerződés). Bérbeadó árajánlata jelen Szerződés 1. számú elválaszthatatlan mellékletét képezi.

1. **A Szerződés tárgya**
2. Bérbeadó bérbe adja a Bérlő pedig bérbe veszi a jelen megállapodás 1. számú mellékletében meghatározott típusú, a Bérbeadó kizárólagos tulajdonát képező 10 db laptopot minimum 2, maximum 6 hónap időtartamra jelen szerződésben foglaltak szerinti bérleti díj ellenében.
3. Jelen Szerződés az 1. számú mellékletben szereplő informatikai eszközökre vonatkozik.
4. **A Bérbeadó kötelezettségei**
	* + 1. Bérbeadót az alábbi kötelezettségek terhelik:
* a bérleti szerződés tárgyát képező eszközök Bérlő részére a szerződés aláírását követő 5 napon belül történő átadása és az azzal kapcsolatos költségek viselése
* amennyiben egy adott eszközzel kapcsolatban a Bérlő hibát jelent be, a Bérlő kérheti az eszköz cseréjét. Ilyen esetekben a Bérbeadó a cserét 10 munkanapon belül el kell, hogy végezze. Kivételt jelentenek ez alól a Bérlő hibájából eredő meghibásodások.
* a szerződési jogviszony befejeztével a visszaszállításról, a szállítási költségek a Bérlőt terhelik.
* A Bérbeadó és a Bérlő IT részlege az eszközök állapotát az átadás előtt közösen ellenőrzik.
* A Bérbeadó szavatol azért, hogy az átadott eszközök a leszállításuk és a Bérlő részére történő birtokátruházásuk kezdetétől a Bérbeadó részére történő visszaadásuk, birtok átruházásuk időpontjáig szerződésszerű használatra alkalmasak és megfelelnek a vonatkozó jogszabályi előírásoknak, valamint azért, hogy harmadik személynek nincs az eszközökre olyan joga, amely a Bérlőt a használatában korlátozza vagy megakadályozza. Az eszközök meghibásodásából eredő Bérbeadót ért károkért való felelősségvonásra, valamint a Bérbeadót terhelő szavatosságra a Polgári Törvénykönyvről szóló 2013. évi V. törvény (a továbbiakban: Ptk.) szabályai az irányadók.
* A bérleti jogviszony megszűnésének napján - előre egyeztetett időpontban - Bérbeadó jogosult és köteles az 1. számú mellékletben szereplő berendezések átvételére és elvitelére, a birtokátruházásról a felek jegyzőkönyvet vesznek fel.
	+ - 1. Bérbeadó szavatol azért, hogy az általa jelen szerződéssel létesített jogviszony keretében leszállított berendezéseken harmadik személynek nincs olyan joga, amely a Bérlő használatát a jogviszony tartama alatt korlátozza, vagy akadályozza.
1. **A Bérlő kötelezettségei**

A Bérlőt az alábbi kötelezettségek terhelik jelen jogviszonyban:

* a berendezéseket rendeltetésszerűen használja
* a Bérlő pusztán az eszközökben bekövetkező kisebb javításokat végezheti el.
* a berendezéseken a fenti, kisebb javításokon túlmenően semmiféle változtatást, javítást nem végez, ill. harmadik személyekkel nem végeztethet, csak és kizárólag a Bérbeadó szakembereivel,
* a Bérbeadót haladéktalanul tájékoztatja, ha harmadik személyek olyan igényt kívánnak érvényesíteni, ami kihat a használatba adott eszköz tulajdonjogára, illetőleg veszélyezteti a birtoklást (elkobzás, lefoglalás, felszámolási, végelszámolási, vagy csődeljárás, zálogba adás),
* a bérleti jogviszony tárgyát képező, átvett eszközöket nem adhatja albérletbe, vagy harmadik személy használatába,
* Bérlő köteles megakadályozni, hogy a berendezéseken a Bérbeadó által megbízott szakembereken kívül más személy javítási munkát, vagy egyéb beavatkozást végezzen.
* az 1. számú mellékletben szereplő berendezések Bérlő részére történő átadásával - a kárveszély átszáll a Bérlőre, tehát felelős minden olyan kárért, amelynek megtérítésére mást nem lehet kötelezni. A berendezések megfelelő vagyonbiztosítása a Bérbeadó feladata,
* Bérlő tudomásul veszi, hogy a jelen szerződés 1. számú mellékletében szereplő berendezések a Bérbeadó tulajdonát képezik, azok nem idegeníthetők el és nem terhelhetők meg, továbbá bérletbe és/vagy használatba sem adhatók és a jelen szerződés keretein túl el nem mozdíthatók. A Bérlő köteles ezt az információt megosztani vezető tisztségviselőivel, tulajdonosaival és minden olyan személlyel, vagy szervezettel, aki/amely a berendezéshez hozzáférhet. Esetleges csődeljárás, felszámolás esetén Bérlő szintén köteles az eljárást végzőt arról a tényről tájékoztatni, hogy a berendezés a Bérbeadó tulajdona, ahhoz a szerződés megszűnése esetén hozzáférési (elszállítási) joga van. A Bérlőnek a jelen Szerződéssel kapcsolatos kötelezettségei - mint készfizető kezes - a Bérbeadó által engedélyezett, vagy szerződésellenes engedményezés, bérletbe vagy használatba adás esetén is változatlanul fennmaradnak,
* amennyiben az 1. számú mellékletben felsorolt berendezések valamelyike a szerződés időtartama alatt a Bérlőnek felróhatóan megsemmisül, úgy a Bérlő köteles a határozott időtartamú szerződésből még hátralévő időszakra összesen fizetendő alapdíj 100%-át egy összegben, a Bérbeadó által kiállított számla alapján - mint kártérítési átalányt - megfizetni. A megsemmisüléssel egy tekintet alá esik az is, ha a berendezés olyan mértékben megrongálódik, hogy gazdaságosan nem javítható, vagy ellopják, eltűnik, elvész stb. A Bérlő jelen szerződésből eredő jogait és kötelezettségeit csak a Bérbeadó írásbeli hozzájárulásával ruházhatja át harmadik személynek.
1. **A szerződés hatálya/időtartama**

1. Felek a jelen szerződést határozott időre kötik, melynek hatálya a Felek aláírásának napjától számított legalább 2, de legfeljebb 6 hónap azzal, hogy Bérlő minden hónap vége előtt 5 nappal köteles tájékoztatni Bérbeadót a Szerződés hatályának meghosszabbítása iránti igényéről. Ennek elmaradása esetén a Szerződés minden egyéb jogcselekmény nélkül megszűnik.

2. Bérbeadó a jogviszony végén intézkedik az 1. számú mellékletben szereplő berendezések és azok tartozékainak (alkatrészek, kellékanyagok, stb.), átadás-átvételét követő elszállításáról.

1. **A bérleti díj**
2. A Bérlő köteles a jelen szerződés tárgyát képező berendezésekért a Bérbeadó által kiállított számla alapján az 1. számú mellékletben rögzített összegű bérleti díjat fizetni az alábbiak szerint:
* A bérleti díj havonta utólag **tárgyhót követő hónap 15. napjáig** esedékes.
* Bérbeadó köteles a **tárgyhót követő hónap 8. napjáig** a bérleti díjról szóló számlát kiállítani és a Bérbeadó részére postai úton megküldeni.
1. A bérleti díj mértéke gépenként az 1. számú mellékletben feltüntetett díj **havi nettó ………..Ft +27% ÁFA, havi bruttó …………-Ft, azaz havi bruttó ……………..forint**, azaz mindösszesen **a 10 db gép esetén nettó ………….-Ft +27% ÁFA, azaz bruttó ………..,-Ft, azaz bruttó ……………..forint.**
2. Bérbeadót laptoponként maximum **bruttó** **200.000, - Ft** kaució, azaz mindösszesen maximum **bruttó 2.000.000, - Ft** összegű kaució illeti meg, mely összeget Bérlő a Bérbeadó által kiállított számla ellenében a számla kiállítását követő 5 napon belül köteles megfizetni Bérbeadó részére. Bérbeadó köteles a kifizetésre került kaució összegét a laptopok visszaadását követő 5 napon belül visszautalni a Bérbevevő részére.
3. Amennyiben Bérlő a jelen szerződésben meghatározott díj megfizetésével késedelembe esik, köteles a Bérbeadónak a Ptk. 6:155. § szerinti késedelmi kamatot fizetni.
4. **A szerződés felmondása a Bérbeadó által**

1. A Bérbeadó jelen szerződést azonnali hatállyal, rendkívüli felmondással megszüntetni:

* amennyiben a Bérlő szerződéses kötelezettségeinek -így különösen a bérleti díj fizetése - a szerződésben szabott határidőn belül, illetve ha Bérbeadó írásbeli felszólítást követő 15 napon belül sem tesz eleget;
* amennyiben a Bérlő a jelen szerződésből adódó jogait és kötelezettségeit a Bérbeadó hozzájárulása nélkül átruházza;
* amennyiben a Bérlő az átvett berendezés szervizelését és karbantartási munkáit nem a Bérbeadóval vagy megbízottjával végezteti.
* amennyiben a berendezések más címre történő áthelyezésére a Bérbeadó előzetes hozzájárulása nélkül kerül sor.
1. A Bérbeadó rendkívüli felmondása esetén jogosult a berendezéseket és azok tartozékait (kellékanyagok, alkatrészek, stb.) telephelyére visszaszállítani, melynek költségei Bérlőt terhelik.
2. Tekintettel a Szerződés határozott idejére felek a szerződés rendes felmondás útján történő megszüntetését kizárják.
3. **A szerződés felmondása a Bérlő által**

1. A Bérlő az alábbi esetekben jogosult a szerződést felmondani:

* Tekintettel a Szerződés határozott idejére felek a szerződés rendes felmondás útján történő megszüntetését kizárják.
* A Bérlő jogosult jelen szerződést azonnali hatállyal, rendkívüli felmondással megszüntetni és a berendezések Bérbeadó általi átvételét kezdeményezni:
	+ - amennyiben a Bérbeadó a szerződés lényeges pontjait többszörösen, súlyosan megsérti, magatartásán a Bérlő írásos felszólítására, az abban megjelölt határidőre sem változtat
		- amennyiben a Bérbeadó ellen felszámolási eljárás indult, illetve Bérbeadó felszámolásáról jogerős bírósági határozat került kihirdetésre.
1. **Szerződésszegéssel okozott kár, Vis Maior**
	* + 1. A szerződés megszegésével a másik félnek okozott kárt a Fél köteles megtéríteni, kivéve az ellenőrzési körén kívül eső, a jelen szerződés megkötésének időpontjában előre nem látható körülmény okozta és tőle nem volt elvárható, hogy a körülményt elkerülje, vagy a kárt elhárítsa (különösen vis maior esete).
2. **Kapcsolattartás**

Kapcsolattartásra jogosult személyek:

Kapcsolattartó a Bérlő részéről:

Név:

Tel:

e-mail cím:

Kapcsolattartó a Bérbeadó részéről:

Név:

Tel:

e-mail cím:

* + - * 1. A kapcsolattartók személyében történő változás nem eredményez szerződésmódosítást, azt 8 napon belül elektronikus úton jelezni szükséges a másik fél kapcsolattartója részére.
1. **Záró rendelkezések:**

1. Jelen szerződés módosításához vagy kiegészítéséhez külön írásbeli megállapodásra/módosításra van szükség.

2. A szerződésből eredő bárminemű vitákat a felek elsősorban békés úton próbálják meg rendezni, amennyiben ez nem vezet eredményre, úgy Pp. általános hatásköri és illetékességi szabályai szerint jogosultak bírósághoz fordulni.

3. A jelen megállapodásban nem szabályozott kérdésekben a mindenkor hatályos Polgári Törvénykönyv és a hatályos jogszabályok vonatkozó rendelkezései az irányadók.

4. Felek kijelentik, hogy a jelen szerződéses jogviszonnyal kapcsolatban a magyar jogot tekintik irányadónak.

5. A Bérbeadó a szerződő partnerek adatait és üzleti titkait az adatvédelemre vonatkozó, mindenkor érvényes törvényi előírások betartásával tárolja és dolgozza fel, harmadik félnek nem adja át.

6. Felek tudomásul veszik, hogy a jelen szerződés teljesítésével összefüggésben a személyes adatok kezelése a hatályos jogszabályok alapján történik, ideértve az Európai Unió közvetlenül alkalmazandó jogi aktusait is, különös tekintettel az Európai Parlament és a Tanács (EU) 2016/679 rendeletére (általános adatvédelmi rendelet). A jelen szerződésben megjelenő személyes adatok kezelésére vagy továbbítására kizárólag a jelen szerződésből közvetlenül fakadó kötelezettség vagy jogszabályi előírás (pl. bírósági vagy hatósági megkeresés) alapján kerül sor. Az adatkezeléssel kapcsolatos további információk, valamint a Bérbeadó adatkezelési tájékoztatói elérhetők az szfe.hu/adatvedelem oldalon.

1. Felek rögzítik, hogy a Bérlő Magyarországon nyilvántartott felsőoktatási intézmény, a Bérbeadó az Európai Unióban bejegyzett gazdasági társaság, amely jelen szerződés megkötésekor nem áll csőd-, felszámolási eljárás vagy végelszámolás alatt, adószáma pedig érvényes.

A jelen 6 (hat) számozott oldalból álló szerződés 4 (négy) egymással szó szerint megegyező példányban készült, melynek 3 (három) példánya a Bérlőt, 1 (egy) példánya a Bérbeadót illeti meg.

Jelen szerződést a Felek elolvasták, és közös értelmezés után, mint akaratukkal mindenben megegyezőt, helybenhagyólag és cégszerűen aláírták. A Szerződés kizárólag az 1. számú melléklettel együtt érvényes.

|  |  |
| --- | --- |
| Budapest, 2024. szeptember „ „……………………………………..……. | Budapest, 2024. szeptember „ „………………………..…………... |
| **Színház- és Filmművészeti Egyetem**képviseli: Dr. Sepsi Enikő rektorBérlő | **……………………..**képviseli: …….. ügyvezetőBérlő |

Pénzügyi ellenjegyzés:

|  |
| --- |
| Budapest, 2024. szeptember„ „………………………………………..Fazekasné Helenkár Anitagazdasági főigazgató |

Jogi ellenjegyzés:

|  |
| --- |
| Budapest, 2024. szeptember„ „………………………………………..Bátaszékiné dr. Pusztai Zsuzsanna Ritajogi osztályvezető |

Mellékletek:

1. számú melléklet: Árajánlat